Lav et referat af nedenstående tekst:

Tekst:
En 24-årig mand er blevet varetægtsfængslet frem til 31. marts for at være medvirkende til forsøg på manddrab. Det står klart efter et grundlovsforhør torsdag morgen i Retten i Hjørring. Anklager ved Nordjyllands Politi, Kristina Frandsen, oplyser, at den 24-årige mand er sigtet for sammen med medgerningsmænd at have overfaldet en 25-årig mand natten til onsdag klokken 00.47. Det skulle være sket på parkeringspladsen ved Abildgårdkirken i Frederikshavn. - Den 24-årige er sigtet for sammen med andre at forsøge at dræbe den 25-årige ved at stikke en kniv i venstre lår tæt ved lysken på offeret, som også pådrog sig brud på kæben ved overfaldet, siger Kristina Frandsen. Nægter sig skyldig Hun oplyser, at politiet i øjeblikket leder efter flere medgerningsmænd, men da grundlovsforhøret blev holdt for lukkede døre, kan anklageren ikke oplyse, hvor mange medgerningsmænd, politiet leder efter. Ifølge TV2 Nords oplysninger er det 25-årige offer udenfor livsfare. Den sigtede 24-årige mand nægter sig skyldig og kærede afgørelsen om varetægtsfængsling til landsretten.

Referat:
Politiet leder efter flere gerningsmænd til knivoverfald i Frederikshavn natten til onsdag.